Θέμα: Modern Greek Language (Secondary School)
Ερώτηση: Το μετρό της Αθήνας. Το μετρό της Αθήνας είναι ένα δίκτυο μητροπολιτικού σιδηροδρόμου στην Περιφέρεια Αττικής. Εξυπηρετεί την περιοχή της Αθήνας και ένα μέρος της Ανατολικής Αττικής. Παράλληλα συνδέεται με τον Προαστιακό Σιδηρόδρομο, καθώς και το δίκτυο του Τραμ, σχηματίζοντας έτσι ένα δίκτυο μέσων μεταφοράς που εξυπηρετεί το μεγαλύτερο μέρος της Αττικής. Με το μετρό της Αθήνας μπορεί κανείς να φτάσει στο αεροδρόμιο της Αθήνας, στον Κεντρικό Σιδηροδρομικό Σταθμό Αθηνών, καθώς και στο λιμάνι του Πειραιά. Το δίκτυο μετρό της Αθήνας αποτελείται από 3 γραμμές, με 66 συνολικά σταθμούς. Από αυτούς οι 5 («Σύνταγμα», «Ομόνοια», «Αττική», «Μοναστηράκι», «Πειραιάς») είναι σταθμοί που συνδέονται με άλλη γραμμή του μετρό. Το συνολικό μήκος που καλύπτει το μετρό της Αθήνας είναι 90,1 χιλιόμετρα. Η μοναδική άλλη γραμμή μετρό στα Βαλκάνια που καλύπτει μεγαλύτερο συνολικό μήκος είναι της Κωνσταντινούπολης. Το μετρό της Αθήνας αποτελείται από 3 γραμμές: Η Γραμμή 1 (γνωστή και ως ΗΣΑΠ/Ηλεκτρικός) ξεκίνησε τη λειτουργία της το 1869. Έχει μήκος 25,7 χιλιόμετρα, ξεκινάει από την Κηφισιά και φτάνει στον Πειραιά. Εξυπηρετεί 24 σταθμούς. Συνδέεται με τη Γραμμή 2 στους σταθμούς Αττική και Ομόνοια, με τη Γραμμή 3 στους σταθμούς Μοναστηράκι και Πειραιάς και με τον Προαστιακό Σιδηρόδρομο στους σταθμούς Νερατζιώτισσα και Πειραιάς. Η Γραμμή 2 λειτουργεί από το 2000, ξεκινάει από την Ανθούπολη και φτάνει ως το Ελληνικό. Εξυπηρετεί 20 σταθμούς. Συνδέεται με τη Γραμμή 1 στους σταθμούς Αττική και Ομόνοια, με τη Γραμμή 3 στο σταθμό Σύνταγμα, και με τον Προαστιακό Σιδηρόδρομο στον σταθμό Λαρίσης. Η Γραμμή 3 άρχισε να λειτουργεί επίσης από το 2000. Εξυπηρετεί 20 σταθμούς και επιπλέον 4, τους οποίους μοιράζεται με τον Προαστιακό. Συνδέεται με τη Γραμμή 1 στο σταθμό Μοναστηράκι και με τη Γραμμή 2 στο σταθμό Σύνταγμα. Όλοι της οι σταθμοί είναι υπόγειοι εκτός από το κομμάτι που βρίσκεται ανάμεσα στον σταθμό Δουκίσσης Πλακεντίας και το Αεροδρόμιο. Οι ώρες λειτουργίας της Γραμμής 1 είναι 5:00 π.μ. – 00:30 π.μ. Οι Γραμμές 2 και 3 λειτουργούν 5:30 π.μ. – 00:20 π.μ., αλλά την Παρασκευή και το Σάββατο μένουν ανοιχτές ως 1:30 π.μ., δηλαδή μία ώρα παραπάνω. Με βάση το παραπάνω κείμενο, η Γραμμή 3 άρχισε να λειτουργεί αργότερα από τη Γραμμή 2;
Επιλογές:
Σωστό
Λάθος
Σωστή απάντηση (αριθμός επιλογής, από 0): 0